Blogipaus läbi. Iida oli nädalakese Tartus Tiiu ja Mati juures, nii et ei olnud suuremat kirjutada. Meie lahendasime vahepeal ära oma olmemured - st saime koju vee tagasi, vahepeal olid kõik alumise korruse torud ära külmunud -, tegime autoavarii ja  pidasime maha järjekordse korraliku peo - vt album.rumba.ee/kati.    Lapsel on Tartus hea olnud ja see paistab välja. Silma all olles ei saa aru, kuidas ta muutub, aga eemaloldud nädalaga on ta ilmselgelt palju arenenud. Uued sõnad, uued naljad, uued mängud, fantaasialend. Lemmikfilm oli tal Tartus "Helisev muusika", aga niipea kui koju jõudis, tellis kohe "jalgratta filmi".    Lisaks kujundasime me ümber oma korteri - avasime kahe suure toa vahelise ukse. (Tegelikult tähendab see  lihtsalt algse tsaariaegse plaani taastamist.) Nii jõuab kevadine päevane päike ka teise korteripoolde ja laps saab kodus ringiratast joosta. Iidale muudatus meeldis.